11. รายการระหว่างกัน

 รายละเอียดรายการระหว่างกัน ปรากฏอยู่ในหมายเหตุประกอบงบการเงินข้อ 4

1)  สำหรับเหตุผลและความจำเป็นต้องเกิดรายการค้าระหว่างกันดังกล่าว มีดังนี้คือ

ก) การซื้อขายสินค้าระหว่างกันทั้งหมดเป็นสินค้าอาหารสัตว์และวัตถุดิบ โดยบริษัทมีนโยบาย
การกำหนดราคาซื้อขายกันในราคาตลาดตามปกติของธุรกิจ (ดูหมายเหตุงบการเงินของผู้สอบบัญชี
ข้อ 4 รายการธุรกิจกับบริษัทย่อย) เช่นเดียวกับที่ขายให้แก่บุคคลภายนอกด้วย
สาเหตุที่ต้องมีการซื้อขายสินค้าระหว่างกันดังกล่าว
เนื่องจากบริษัทย่อยมีการดำเนินธุรกิจคล้ายกับบริษัทใหญ่ คือ การผลิตอาหารสัตว์
ซึ่งในบางครั้งโรงงานใดโรงงานหนึ่งขาดแคลนสินค้าใดสินค้าหนึ่ง
อาจเป็นเพราะการผลิตสินค้าไม่ทันหรือจำเป็นต้องใช้วัตถุดิบเป็นการเร่งด่วน
หรือโรงงานใดโรงหนึ่งมีความได้เปรียบในการซื้อวัตถุดิบที่มีราคาถูกกว่า เช่น
โรงงานที่จังหวัดสระบุรีจะอยู่ใกล้แหล่งวัตถุดิบข้าวโพด
ในขณะเดียวกันโรงงานที่จังหวัดเพชรบุรีอยู่ใกล้แหล่งวัตถุดิบปลาป่น เป็นต้น
แต่อย่างไรก็ตามรายการซื้อขายระหว่างกันที่เกิดขึ้นทั้งหมด ก็เป็นการวางแผนกลยุทธ์ของบริษัท
เพื่อก่อให้เกิดประโยชน์ในเรื่องของผลการดำเนินงานให้มีกำไรสูงสุดแก่บริษัท

ข) บริษัทมีนโยบายการคิดดอกเบี้ยเงินกู้ยืมระหว่างกัน
โดยใช้อัตราดอกเบี้ยเงินกู้ยืมของลูกค้าชั้นดีของธนาคารบวก 1%
และการให้กู้ยืมระหว่างกันจะมีเฉพาะกรณีเป็นรายการจำเป็นต้องใช้เงินทุนหมุนเวียนเป็นการเร่งด่วนและชั่วคราวเท่านั้น
โดยเมื่อบริษัทที่ต้องขอกู้ยืมไป เมื่อสามารถหาแหล่งเงินกู้ยืมจากแหล่งภายนอกอื่นมาทดแทนได้แล้ว
จะต้องรีบดำเนินการคืนโดยเร็วให้แก่บริษัทที่ให้ยืมไป

  ค) บริษัทและบริษัทย่อย ได้ทำสัญญาเช่าพื้นที่ ชั้น 28 (ทั้งหมด) อาคารวอลล์สตรีททาวเวอร์
  จากบริษัท แอ็ลไลแอนซ์ จำกัด เพื่อเป็นสถานที่ตั้งสำนักงานใหญ่ ตั้งแต่เดือนมกราคม 2530
  จนถึงปัจจุบัน และเนื่องจากการขยายงานของบริษัททำให้พื้นที่ ชั้น 28
  ไม่เพียงพอต่อจำนวนพนักงานที่เพิ่มขึ้นอย่างรวดเร็ว จึงได้ขยายพื้นที่การเช่าที่ชั้น 20 (บางส่วน)
  และชั้น 29 (บางส่วน) จากบริษัท วอลล์สตรีททาวเวอร์ จำกัด และบริษัท แอ็ลไลแอนซ์ จำกัด
  ตั้งแต่เดือนกุมภาพันธ์ 2538 และเดือนกรกฎาคม 2542 ถึงปัจจุบันตามลำดับ

  2) รายชื่อผู้ถือหุ้นรายใหญ่ และรายชื่อกรรมการบริษัทที่เกี่ยวข้อง
  ซึ่งมีรายการระหว่างกันกับบุคคลที่มีผลประโยชน์ร่วมที่เกี่ยวข้องกับบริษัท มีดังต่อไปนี้

บริษัท แอ็ลไลแอนซ์ จำกัด ประกอบธุรกิจหลัก - ให้เช่าทรัพย์สิน

  ( โดยมีทุนจดทะเบียนและเรียกชำระแล้ว ณ วันที่ 31 ธันวาคม 2543 จำนวน 233 ล้านบาท )

รายชื่อกรรมการ 

  1. นายวิสิทธิ์ ลีละศิธร 4. นางสุณิสา ชัยเปรมปรีย์

2. นายนิพนธ์ ลีละศิธร 5. นางสาวจันทนา ชำนาญรัตนกุล

3. นางระวีวรรณ แพรวพรายกุล

  รายชื่อผู้ถือหุ้นรายใหญ่ 3 รายแรก สามารถดูรายละเอียดในหัวข้อโครงสร้างการถือหุ้น
  และการจัดาร

  บริษัท วอลล์สตรีททาวเวอร์ จำกัด ประกอบธุรกิจหลัก - ขายอสังหาริมทรัพย์

  ( โดยมีทุนจดทะเบียนและเรียกชำระแล้ว ณ วันที่ 31 ธันวาคม 2543 จำนวน 50 ล้านบาท )

รายชื่อกรรมการ 

1. นายวิสิทธิ์ ลีละศิธร 4. นายซีหั่น แซ่เตีย

  2. นายวัฒน์ เรืองมานะมงคล 5. นายนิพนธ์ ลีละศิธร

3. นายกฤษณ์ อัศวเทววิช

 รายชื่อผู้ถือหุ้นรายใหญ่ 3 รายแรก สัดส่วนการถือหุ้น

  จำนวนหุ้น %

  1. บริษัท แอ็ลไลแอนซ์ จำกัด 120,000 24

  2. นายนิพนธ์ ลีละศิธร 150,000 30

  3. นายพรชัย สุเทพารักษ์ 150,000 30

  4. ผู้ถือหุ้นรายย่อยอื่น (จำนวน 10 ราย) 80,000 16

รวม 500,000 100

  3) จากการพิจารณารายการระหว่างบริษัทและบริษัทย่อย
  กับบุคคลที่มีผลประโยชน์ร่วมและรายการระหว่างกันที่แสดงไว้ข้างต้น
  กรรมการอิสระและกรรมการตรวจสอบของบริษัทมีความเห็นว่า
  รายการซื้อขายสินค้าระหว่างกันและดอกเบี้ยเงินกู้ยืมระหว่างกัน
  รวมทั้งค่าเช่าพื้นที่พร้อมสิ่งอำนวยความสะดวกต่าง ๆ
  ที่เกิดขึ้นเป็นรายการทางการค้าปกติและตามราคาตลาดทั่วไป